છત્તીસગઢના કોંગ્રેસ અધ્યક્ષ ભૂપેશ બઘેલે પણ આ ધરપકડની નિંદા કરી હતી. તેમણે કહ્યું હતું કે, જે સીડીના આધારે ધરપકડ કરવામાં આવી છે, એ અનેક લોકો પાસે છે. એ સીડી મારી પાસે પણ છે. આ રીતે કોઇના ઘરેથી ધરપકડ કરવી અયોગ્ય છે. પોલીસે વિનોદ વર્મા પર ધમકી આપવાનો તથા પૈસા માંગવાનો આરોપ મુક્યો છે. આ મામલે છત્તીસગઢના રાયપુરમાં ફરિયાદ નોંધવામાં આવી છે. ફરિયાદી પ્રકાશ બજાજે મીડિયાને જણાવ્યું હતું કે, 'વિનોદ વર્માએ મને કહ્યું હતું કે, સીડી મારી પાસે છે. તારા આકાની સીડી છે.' સાથે જ પ્રકાશ બજાજે દાવો કર્યો હતો કે, આ સીડીની 1000 કોપી બનાવડાવવામાં આવી છે.